Хэку лъагъуныгъэр гъунэншэщ.
Си гум 1эф1у Хэкур илъщ,
Ф1ыуэ слъагъуу си Хэку лъап1э,
Уи бын куэдхэм сащыщ зыщ,
Уэ уи л1ыгъэр согъэлъагъуэр,
Уи беягъыр,уи инагъыр игъэлъагъуэу
Сэ иджыри мащ1эщ усэу уэ пхуэстхар,
Сымытхами,ар пхуэстхын си гугъэу,
Хуиту уэрк1э си гур зэ1ухащ.
Лъагъуныгъэу,си Хэку лъап1э,уэ пхузи1эр
Сыт къарук1э на1уэ сщ1ыни сэ слъэк1ын.
Гушхуэныгъэу си ц1ыхубэм нобэ я1эр
Къилъытэну зылъэк1ыни къыкъуэк1ын?
Си ц1ыхубэм лъагъуныгъэу уэ къыпхуа1эр
Тенджыз псоми ябгъэпщами,ар нэхъ инщ.
Инми ц1ык1уми хъуэхъуу къыпхужа1эр,
Си Хэку лъап1э,псори къыбнэсынщ.
Бын куэд анэм хуэдэу,удэхащ1эу,
Уи бын псоми гу къытлъыптэу догъэпсэу!
Ди псэук1эр махуэ къэси нэхъыф1 тхуэпщ1у,
Мамырщ1экъухэм урапашэу уэ уопсэу.

Гъуэщокъуэ Хъусин.